  Виталий Пронин Вормон Нуналэ элькунысьтымы вань городъёсын, ёросъёсын ортчозы пӧртэм ужрадъёс. Тужгес трос соос луозы Ижын. Ужрадъёс кутскозы ни вазьгес ик. Кылсярысь, 5-ӥ майысен 10-тӥ маёзь Ялан ӝуась тыр дорын радъяськоз Буре ваён вахта. 8-тӥ мае 9 часысен 10 час 30 минутозь Нагорной но Северной шайвылъёсы вуылозы кивалтӥсьёс, ветеранъёс - отын ватэмын ож вакытэ Ижысь госпитальёсын быремъёс. 9.00 - 10.00 - Ялан ӝуась тыр доры сяська тугокоос валён. 10.00 - 11.30 - Пушкинской урам кузя ортчоз МВД-ын, ФСБ-ын, УФСИН-ын ужасьёслэн, кадет классъёсын дышетскисьёслэн парадзы. Соос борды ик итӥськоз «Вунонтэм полк». 10.30 - «Вунонтэм полк». Ижын со туэ 5-тӥзэ ортчоз. Колонна радъяськыны кутскоз 9 час 30 минутысен 2-тӥ город больница но Операя но балетъя театрын вискын, Бородин ульчаын. Лыктыны быгатозы вань мылкыд карисьёс. 11.00-15.00 - Наговицинлэн урамаз радъяськоз киужъёсын вуз карон-адӟытон. 11.00 -15.00 - Кун Кенеш, Правительство котырын, Вормон скверын шулдыртозы Ижысь но элькунысьтымы коллективъёс. 11.00 -12.00 - Операя но балетъя театр азьын калыкез люкалозы «Кырӟась воргоронъёслэн эшъяськонзы» фестивале пыриськисьёс. 13.00 - Шор площадьын, «Пыраклы Россиен» монумент азьын ортчоз «Катюша» элькун акция. 12.30 - 15.30 - Шор площадьын ортчоз Тупаса улонлы сӥзем 69-тӥез эстафета. 16.00 - 22.00 - Шор площадьысь сцена вылын концерт возьматозы элькунысьтымы кырӟась-эктӥсь коллективъёс. 17.00 - 19.00 - «Пыраклы Россиен» монумент азьын концерт возьматозы нылпи коллективъёс. 12.00 - 20.00 - Иж тымет дурын «Спасибо деду за Победу!» программа улсын пӧртэм ужрадъёс: ож вакытысь пыӵал тӥрлыкен адӟытон, солдат ӝук веръян, концерт но трос мукетыз. 19.55 - 1 минут ӵоже шып улон, быремъёсты буре ваён. 22.00 - Иж тымет вадьсын фейерверк. Городысь мукет ужрадъёс сярысь тодэмды луоз Иж городлэн www.izh.ru сайтысьтыз.  